Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: hulladékok kezelésére vonatkozó 1/2002. (I. 11.) EüM rendeletnek megfelelõen — biztosítani kell a hulladék rendszeres begyûjtését a magánrendelõkben és a háziorvosi
Paragraph Index: 459

2005. december 31-ig az állati hulladék dögkutakba történõ elhelyezését meg kell szüntetni, a központi, korszerû védelemmel ellátott lerakóhelyekre kerülõ hulladék mennyiségét pedig a feldolgozás, a komposztálás és az égetés növelésével minimalizálni kell. A járványos állatbetegségek jelentkezésekor a betegség terjedésének minél hatékonyabb megelõzése érdekében szükséges a beteg állatok tetemének ártalmatlanítására alkalmas, a környezetvédelmi elõírásoknak megfelelõ égetõberendezés üzembe állítása is. A program keretében teendõ fõbb intézkedések: — A hulladék keletkezési helyén biztosítani kell a nagy és kis fertõzési kockázatú, valamint a specifikus kockázatú anyagok szelektív tárolását és a hulladék romlási folyamatának lassítását. — Az állati hulladék gyûjtõ helyeket a nagy állattartó telepeken, a nagy élelmiszeripari cégeknél (pl. vágóhíd, húsfeldolgozó), és a regionális települési hulladékkezelõ 2002/154. szám telepekhez kapcsolódó, regionális állati hulladékgyûjtõ helyeken szükséges fejleszteni. — Az állati hulladék kezelõ üzemekben a minõségbiztosítás fejlesztése érdekében be kell vezetni a 92/562/EGK határozatát a HACCP alkalmazásáról. A minõségbiztosítás érdekében különösen fontos az alapanyag állati hulladék és a késztermékek szelektív tárolókapacitásának növelése, a technológiák energetikai hatásfokának javítása, a mérési adatok gyûjtése, a technológia automatizálásának fejlesztése. — Az elavuló kezelõ kapacitások kiváltására 2005 után legalább 100 ezer tonna/év hulladékkezelõ kapacitás fejlesztésre lesz szükség. — Mintegy 30—40 speciális jármû rendszerbe állításával bõvíteni kell az állati eredetû hulladékok speciális szállítójármûparkját. Meg kell oldani a különbözõ kockázattal rendelkezõ hulladék külön jármûvel — vagy minimálisan a jármûvön külön edényzetben — történõ szállítását. Ez a regionális állati hulladék gyûjtõk kialakításával, illetve az ún. SRM anyagok különválasztásával rövid távon szükségessé válik. — Szükséges a takarmány formájában nem hasznosítható állati hulladéknak a mezõgazdaságban felhasználható trágyaanyagként történõ „hasznosítása”. Ehhez 2003-ban 5—6 speciális, egyenként 10 ezer tonna/év kapacitású ártalmatlanító vonal és komposztáló tér kialakítása indokolt. A tervidõszak végére további 20—30 ezer tonna/év kapacitás létrehozása szükséges. — Rövid távon szükséges egy kb. 10 000 tonna/év kapacitású, vagy két fele ekkora speciális égetõ létrehozása. Az égetõnek alkalmasnak kell lenni a nagy kockázatú SRM anyagok (kérõdzõk fejének, gerincvelõjének, BSE-tõl különösen veszélyeztetett szerveinek) ártalmatlanítására. — Megfontolandó az egész rendszer összehangolt, egységes kialakítása és üzemeltetése érdekében az ATEV-ek szerepének, feladatkörének, tulajdonosi és felelõsségi szerkezetének felülvizsgálata és szükség szerinti átalakítása. f11. Növényvédõszer-hulladék és -csomagolás

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes